钦定古今图书集成/方舆汇编/职方典/第1388卷 > 《开置东安县城碑》前人
## 钦定古今图书集成/方舆汇编/职方典/第1388卷 > 《开置东安县城碑》前人

皇帝仁覆八荒，烈烈神武。万历丙子，帝命师征罗旁。
前督府司马凌公云翼、师中，条议善后。开州拓县，规

所，南乡、冨霖、封门、函口二县四所，雄分六城，兵跨罗
旁，万山千里，纳寸眸而拳一掌，保治万年麒麟石。故
称“风气攸聚。”东安县城成，城周三百八十四丈，高连
雉堞二丈。城门三，城上楼橹四，城角楼四，守望之铺
二十四，兵马司六，修修遒遒，翼翼濯濯。爰立县堂，正
堂、仪门、大门、后堂、川堂各一。左右厢房四，东西卷房
十，赞政厅、耳房、库戒、石铭各一，监房、土地祠、申明、旌
善亭、照墙各一。县令之衙，前后厅门“楼，后楼各一，左
右厢房六。丞、薄尉之衙，前后厅门楼各一，厢房各四。
爰立儒学，为先师庙，为两庑，为戟门，为泮池，为棂星
门，为明伦堂，为启圣祠，为敬一亭，为名宦乡贤祠，为
廨宇号舍，仓库庖湢，缭之垣墙，引之道术。爰奠四民，
井居四隅，屋千百馀所。四方子来，林林济济殷殷，爰
备典制。”分司城隍、社学、社仓、教场、山川、社稷、厉坛、神
人，克协经始，于丁丑闰八月讫工，戊寅正月咸告成。
鸠工釐材，原议一万二千馀缗，寔费五千五百三十
馀缗。缩溢申乏，省原议十之七。咸有经纪，厥知县萧
君为之，若州守胡君相则为之。考成鼎新瘁力，以兹
县所各亟奏其功云。盖尝闻之，“奋武之略，义胜则强；
域民”之谋，仁胜则昌，非此道也。虽因河践华，亡所用
之。岭西罗旁，在昔唐宋，猺狼盘据，杀掠数百馀年。督
臣疏剿，帝令天讨必诛，一鼓歼彝，斩俘四万三千，功
与边防等。宣捷告庙，威震南北殊俗，是谓“义胜。”疆理
城郭，创开太平，层峦幽昧，日焕光明。残孽逋聚，因而
抚之，获知有生之乐。材官精卒，陈厥利兵，“分莅诸司
纲领，驭以宪臣。训恩耸威，禽息残毒，是谓仁胜”语。若
善后机宜，详《督抚巡台疏》中。疏凡六七上，节重择士
而守，择民而迁参伍，宋臣范公文正城大顺之遗，当
其时，皇帝廷颁敕谕，节下司马五申，诏旨谆谆，机宜
详审定画，毋贻后患，以终前功。如果不可训化，具奏
征剿。於乎！圣神明烛，万里“荡荡巍巍，帝王仁义之谟，
文武长久之道也。天地应而品物章，君臣应而功业
成，光启帝图，于斯为盛。”夫王仁无外通其变，始可经
治于不穷。近代罗旁、王文成分区刊木，未竟其策；韩
襄毅则痛单招主，继踵其奸。王以丛林绝徼，奇险容
恶；韩以颠倒是非，徂诈凌削。因之凶顽峙险，贾怨寇
攘，数百年来无已时也。鉴昔御今，是诚有待。今此遗
孽，檄授土田，立之总目，通互市，严接济，广衢路，时甸
宣，尚简易，略文法，励廉信，崇德威，而又书才赏劳，几
先代谋，霆冲电激，指的而中，庶其可哉！汉建武中，马
伏波征武溪蛮，为置吏司，群蛮遂平。国朝洪武，张太
宰戢宁《滇南，记》表来哲。今文物之国，数十并齿。中州。
通变宣民，坐收宏略，此其故可知已。城碑垂鸿，《春秋》
书城之义，盖重民也。东安经费程度，成兹钜美。初知
县萧君令龙门，檄纪功罗旁廉正才俊，移治兹新邑。
故能研诸皇皇之虑，发斯赫赫之光；运诸翼翼之思，
襄斯明明之绩。其斯保障民萌者哉！是役也，钦承帝
命，维夏防民。前督府司徒殷公“正茂、今督府部院刘
公尧诲、前巡台詹公贞吉、龚公懋贤、今梅公淳、前监
军按察使赵公可怀、今副使刘公世赏、前参政蔡公
汝贤、今参政徐公时可、张公明正、前兵备参议徐公
汝阳、今兵备佥事侯公应爵，得并书之。”知县萧君元
冈，泰和人，丁卯贡士。